Na temelju  članka 58. stavka 1. Pravilnika o provedbi mjera Programa ruralnog razvoja Republike Hrvatske za razdoblje 2014. – 2020. („Narodne novine“ broj 91/19, 37/20, 31/21, 134/21, 10/23) i članka 36. Statuta Općine Sveti Ivan Žabno ("Službeni glasnik Koprivničko-križevačke županije" broj 4/21), Općinsko vijeće Općine Sveti Ivan Žabno na 14. sjednici održanoj 24. svibnja 2023. donijelo je

**ODLUKU**

**o suglasnosti za provedbu ulaganja u projekt**

**„Rekonstrukcija Društvenog doma u Osuđevu“**

Članak 1.

Ovom Odlukom daje se suglasnost za provedbu ulaganja u projekt „R**ekonstrukcija Društvenog doma u Osuđevu“** u mjestu Osuđevo u Tremi.

Članak 2.

Ulaganje u Projekt iz članka 1. ove Odluke planira se prijaviti na Natječaj LAG Prigorje za Mjeru 19.„ Potpora lokalnom razvoju u okviru inicijative LEADER ( CLLD -lokalni razvoj pod vodstvom zajednice) za Podmjeru 19.2„ Provedba operacija unutar CLLD strategije“, za tip operacije 2.1.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, iz Programa ruralnog razvoja Republike Hrvatske za razdoblje 2014. - 2020.

Članak 3.

Sastavni dio ove Odluke čini prilog „Opis projekta“.

Članak 4.

Projekt je u skladu sa Strateškim razvojnim programom Općine Sveti Ivan Žabno za razdoblje od 2017. do 2022. godine, Cilj 1. Podizanje razine kvalitete života, Prioritet 1.2. „Razvoj društvene infrastrukture“, Planom razvoja Koprivničko-križevačke županije za razdoblje 2021. - 2027. godine, Cilj 3. „Pametna i zelena županija“, Prioritet 3.3. „Održivi razvoj ruralnog i urbanog područja i pametno planiranje prostora“, Mjera 3.3.1. „Razvoj pametnih naselja“ te Prostornim planom uređenja Općine Sveti Ivan Žabno („Službeni glasnik Koprivničko-križevačke županije“, broj 2/05, 5/09, 1/11, 6/19. i 17/19).

Članak 5.

Ova Odluka stupa na snagu prvog dana od dana donošenja, a objavit će se na mrežnim stranicama Općine Sveti Ivan Žabno.

KLASA: 402-01/23-03/01

URBROJ: 2137/19-02/1-23-3

Sveti Ivan Žabno, 24. svibnja 2023.

PREDSJEDNIK:

Krešimir Habijanec